
S  T  A  N  O V  I  S  K O

k návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony 

I

Návrh zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony predkladá na rokovanie vlády Slovenskej republiky minister práce, sociálnych vecí a rodiny  Slovenskej republiky Ján Richter. 

II

Účelom návrhu zákona je reagovať na novú situáciu, ktorá vznikla od 1. januára 2015 po spustení výplatnej fázy dôchodkov zo systému starobného dôchodkového sporenia           (II. pilier). Ukazuje sa, že účasť v II. pilieri je pre istú skupinu sporiteľov nevýhodná. V tejto súvislosti návrh zákona umožňuje sporiteľom v II. pilieri prehodnotiť svoje rozhodnutie a vystúpiť z tohto systému v období od 15. marca 2015 do 15. júna 2015, pričom týmto zákonom bude umožnený aj vstup do II. piliera.
Súčasťou návrhu zákona sú aj dva novelizačné články, ktorými sa dopĺňajú ďalšie súvisiace zákony, a to zákon č. 461/2003 Z. z. o sociálnom poistení v znení neskorších predpisov a zákon č. 595/2003 Z. z. o dani z príjmov v znení neskorších predpisov. 

III
	Návrh zákona nebol predmetom medzirezortného pripomienkového konania ani predmetom rokovania Legislatívnej rady vlády Slovenskej republiky.
                                                    IV
            Sekcia vládnej legislatívy Úradu vlády Slovenskej republiky po posúdení predloženého návrhu zákona odporúča vláde Slovenskej republiky návrh zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony schváliť, avšak po zapracovaní týchto legislatívnotechnických pripomienok:


K čl. I

-V § 123 aq ods. 2 je potrebné predvetie upraviť nasledovne: 
„Dňom doručenia písomného oznámenia podľa odseku 1 zaniká fyzickej osobe“  a v písm. a) je potrebné vypustiť slová „na starobnom dôchodkovom sporení“  na konci uvedeného ustanovenia.

-V § 123q ods. 3 je potrebné za slovo „alebo“ vložiť slová „po podaní“.

-V § 123 aq ods. 4 je potrebné  preformulovať časť ustanovenia nasledovne: „..s ktorou mala táto fyzická osoba uzatvorenú zmluvu o starobnom dôchodkovom sporení, že si uplatnila právo podľa odseku 1.“.

-V § 123 aq ods. 7 je potrebné slová „ ak je písomné oznámenie podľa odseku 1“ nahradiť slovami „ak je toto oznámenie“. 


 K čl. IV
Nadpis  „Účinnosť“ je potrebné vypustiť pre nadbytočnosť.




V Bratislave 28. januára 2015

                                                                                                                                                                                                                                       


2

